***Lukket avdeling*** er en norsk dramafilm fra 1972 regissert og skrevet av Arnljot Berg. Hovedrollene spilles av Carsten Byhring, Roy Bjørnstad, Frimann Falck Clausen, Carsten Winger, Per Tofte og Eva von Hanno.

*Lukket avdeling* kan i korthet beskrives som en skildring av pasienter på en psykiatrisk klinikk, med glimt fra deres fortid og familieforhold.

Filmen er i sort/hvitt.

Handling
--------

En gruppe sinnslidende menn lever innelåst på psykiatrisk avdeling. De kommer fra forskjellige miljøer, og alle har problemer som de forsøker å takle på ulikt vis. Sinnsstemningene svinger hele tiden fra den lyseste optimisme til håpløshet. Filmen skidrer disse mennene fra det øyeblikk de kvalifiserer seg til en plass på den lukkede avdeling. Vi opplever også verden på utsiden i form av pårørende på besøk.  

Blant de innlagte er en «Playboy» som har rotet seg opp i for mange damehistorier. «Paulus» søker trøst i pillene istedenfor bibelen. «Vålerenga» var for glad i flaska, og «Hamlet» har for alltid levd seg inn i en rolle vi ikke vet om han har spilt. I tillegg møter vi en selvmordskandidat, en voldtektsforbryter, en rusavhengig og fler.

Om filmen
---------

Filmen fikk god omtale både av Aftenposten og Dagbladet da den først kom ut. Aftenpostens Arne T. Bye skrev blant annet: «Filmen kan vel betegnes som Arnljot Bergs store gjennombrudd. På klinikken lever menneskene så absolutt i ytterpunktene, sinnsstemningene svinger fra den lyseste optimisme til håpløshet på sekunder. Her er skildringene på sitt beste, her har skuespillere, regissører og fortografer klart å få frem sinnets nyanser på en ypperlig måte». Dagbladets Thor Ellngen gav den også gode skussmål og skrev blant annet: «Filmen er preget av innsikt og medfølelse. Nærbilder og dialog er dens viktigste formelle redskaper».

### Priser

Filmen ble i 1972 nominert til Gullbjørnen ved filmfestivalen i Berlin. Samme år vant den en «Interfilm Award» ved Otto Dibelius Film Award.

I rollene
---------

|  |  |
| --- | --- |
| **Hovedrollene*** Roy Bjørnstad – «Vestfold»
* Carsten Byhring – «Vålerenga»
* Frimann Falck Clausen – Paul Paulus Knutsen
* Carsten Winger – «Hamlet»
* Per Tofte – «Playboy»
* Vegard Hall – «Gamlingen»
* Gard Øyen – «Guttungen»
* Erik Hivju – Harry
* Aud Schønemann – Kona til Vålerenga
* Freddy Lindquist – «Gitaristen»
* Arne Lindtner Næss – «Den tause»
* Eva von Hanno – Pleiersken
* Per Theodor Haugen – Overlegen
* Eilif Armand – Den tilknappede pasienten
* Willie Hoel – En pasientvenn
 | **Biroller*** Ole-Jørgen Nilsen
* Marianne Kleiser
* Torbjørn Halvorsen
* Svein Moen
* Georg Richter
* Kirsten Sørlie
* Jannik Bonnevie
* Vibe Falk
* Elna Hallenberg Næss
* Marit Hamdahl
* Anders Hatlo
* Lars Andreas Larssen
* Elsa Lystad
* Nils Ole Oftebro
* Anne-Lise Tangstad
 |

Produksjonsmannskap
-------------------

* Produksjonssjef: Harald Ohrvik
* Produksjonsleder: Hans Lindgren
* Innspillingsleder: Alan Ousbey
* Foto: Knut Gløersen (sjefsfotograf)
* Musikk: Freddy Lindquist
* Lyd: Leif Erlsboe, Per Hernæs og Leif Ingebretsen
* Kostymer: Grethe Wang
* Dekorasjoner: Bjørn Næss
* Rekvisitter: Sigurd Slembe
* Script: Unni Sterner
* Regiassistent: Alan Ousbey og Bibby Ditlev-Simonsen

Referanser
----------

1. ↑  Braaten, Lars Thomas (1995). *Filmen i Norge*. Norge. s. 296. ISBN 82-417-0195-0.

Eksterne lenker
---------------

* (en) *Lukket avdeling* på Internet Movie Database Rediger på Wikidata

* (no) *Lukket avdeling* hos Filmfront Rediger på Wikidata

* (en) *Lukket avdeling* på Turner Classic Movies Rediger på Wikidata